नई दिल्ली। मोदी सरकार के 4 साल पूरे होने पर और जनसंपर्क अभियान के तहत भाजपा के कार्यकर्ता दिल्ली में बाइक रैली कर रहे हैं। इन रैलियों में भाजपा नेता और कार्यकर्ता ना तो हेलमेट पहने दिखे और ना ही ट्रैफिक नियमो को लेकर गंभीरता दिखाई। रविवार को भाजपा कार्यकर्ताओं ने दक्षिण दिल्ली में बाइक रैली निकाली जिसमें भाजपा के दिल्ली अध्यक्ष मनोज तिवारी भी शामिल थे, इस रैली में दो-चार कार्यकर्ताओं पर ही हेलमेट थे। मीडिया के लोगों ने तिवारी से इसको लेकर सवाल किया तो उन्होंने कहा कि हेलमेट रास्ते से ले लेंगे।